Sub notitia omnium fidelium esse volumus, qualiter ego Tedimus, in Dei nomine, dono Deo et sanctis ejus apostolis Petro et Paulo, ad locum Cluniacum, pro remedio animæ [meæ], aliquid de mea hereditate quæ sita est in villa Tosiaco: hoc sunt duo campi; ea conditione ut quamdiu vixero teneam, et post meum obitum ad supradictum locum remaneat. Reddam autem omni anno de ipsa terra vestituram; terminatur autem ex omnibus partibus terra Sancti Petri. Et ut hæc nostra obstipulatio firma permaneat, manu propria firmavi testibusque tradidi roborandam. S. Tedimus, qui fieri firmarique rogavit. S. alii Tedini. S. Constantii. S. Adalranni. S. Adalardi. S. Constantii. S. Pontii. Actum puplice, regnante Rotberto rege.